CELEX: C2006/178/40
Language: hu
Date: 2006-07-29 00:00:00
Title: C-244/06. sz. ügy: Landgericht Koblenz (Németország) által  2006. május 31-én  benyújtott előzetes döntéshozatal iránti kérelem – Dynamic Medien Vertriebs GmbH kontra Avides Media AG

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/25
            
         Landgericht Koblenz (Németország) által 2006. május 31-én benyújtott előzetes döntéshozatal iránti kérelem – Dynamic Medien Vertriebs GmbH kontra Avides Media AG
   (C-244/06. sz. ügy)
   (2006/C 178/40)
   Az eljárás nyelve: német
   A kérdést előterjesztő bíróság
   Landgericht Koblenz (Németország).
   Az alapeljárás felei
   
      Felperes: Dynamic Medien Vertriebs GmbH
   
      Alperes: Avides Media AG
   Az előzetes döntéshozatalra előterjesztett kérdések
   Ellentétes-e az EK-Szerződés 28. cikke szerinti áruk szabad mozgásának elvével az a német jogszabály, amely megtiltja az olyan képhordozók (dvd-k, videók) csomagküldő kereskedéssel történő forgalmazását, amelyeken nincsen feltüntetve, hogy Németországban megvizsgálták a korhatárhoz kötöttségét?
   Így különösen:
   Az ilyen képhordozók csomagküldő kereskedésére vonatkozó tilalom azonos hatású intézkedésnek minősül az EK-Szerződés 28. cikke értelmében?
   Ha igen:
   Akkor is igazolható az ilyen tilalom az EK-Szerződés 30. cikke alapján, a 31/2000/EK irányelvre (1) tekintettel, ha a képhordozó korhatárhoz kötöttségét egy másik tagállamban megvizsgálták és ezt megfelelően feltüntették rajta, vagy az ilyen, más EU-tagállam általi ellenőrzés enyhébb eszköznek minősül ezen rendelkezés értelmében?
   
      (1)  HL L 178., 1.o.; magyar nyelvű különkiadás 13. fejezet, 25. kötet, 399. o.